EkBass/fiwiki-20250220-pages-articles huggingface dataset:
Kuuban vaakuna

Kuuban vaakuna on Kuuban tunnus lipun, moton ja kansallislaulun ohella. Se hyväksyttiin maan vaakunaksi 24. huhtikuuta 1906. Siinä on vitsakimpun päällä kolmeen osaan jaettu kilpi. Ylimmässä osassa on avaimen muodossa kuvattu Kuuba Uuden ja Vanhan Maailman välissä (La Llave del Nuevo Mundo). Alemmassa osassa alhaalla olevat siniset raidat symboloivat Kuuban kolmea historiallista maakuntaa (jotka olivat Central, Occidental ja Oriental) ja oikeassa osassa alhaalla on palmu, maan hedelmällisyyden symboli. Vaakunan oikealla puolella on laakeripuun oksa ja tammen oksa vasemmalla puolella. Vaakunan yllä vitsakimpun päällä on punainen fryygialaismyssy, perinteinen vapauden symboli. Fryygialaismyssyssä oleva pentagrammi symboloi maan itsenäisyyttä. Luokka:Valtioiden vaakunat vaakuna
Clinton Hart Merriam

Clinton Hart Merriam (5. joulukuuta 1855 New York – 19. maaliskuuta 1942 Berkeley, Kalifornia) oli yhdysvaltalainen eläintieteilijä, lintutieteilijä, hyönteistieteilijä ja etnografi. Merriamin isä Clinton Levi Merriam oli Yhdysvaltain kongressiedustaja ja äiti Caroline Hart. Merriam opiskeli biologiaa ja anatomiaa Yalen yliopistossa. Maisteriksi hän valmistui Columbian yliopiston lääketieteellisestä (School of Physicians and Surgeons) 1879. Vuonna 1886 Merriamista tuli Yhdysvaltain maatalousministeriön lintu- ja nisäkäsosaston (Division of Economic Ornithology and Mammalogy of the United States Department of Agriculture) ensimmäinen johtaja. Virasto edelsi myöhempiä ”National Wildlife Research Center” ja ”United States Fish and Wildlife Service” -nimisiä osastoja. Merriam oli yksi National Geographic Societyn perustajista vuonna 1888. Hänet tunnetaan nisäkkäiden taksonomian uudelleenjärjestelijänä, ja hän jakoi eli ”splittasi” suuren määrän nisäkäslajeja eri lajeiksi ja alalajeiksi. Linnuista hän nimesi täpläpöllön (Strix occidentalis) alalajin caurina.ITIS Merriam toimi jonkin aikaa Harvardin yliopiston professorina. Hän oli perustamassa American Ornithologists' Unionia vuonna 1883 ja toimi yhdistyksen puheenjohtajana 1900–1903. Vuodesta 1910 alkaen hän tutki Yhdysvaltain länsiosien alkuperäisasukkaiden kieltä ja kulttuuria. Hänen tutkimuksensa Keski- Kalifornian intiaanien myyteistä ja kulttuurista ovat merkittäviä. Hän julkaisi yli 500 tieteellistä kirjoitusta ja nimesi yli 600 uutta eläinlajia tai -alalajia. Myös Merriamin sisar Florence Augusta Merriam Bailey oli ansioitunut lintutieteilijä, joka kehitti ajatuksen kansantajuisista kenttäoppaista lintujen määrittämisen apuna. == Lähteet == * Muistokirjoitus (National Academy of Sciences) === Viitteet === == Aiheesta muualla == Luokka:Yhdysvaltalaiset eläintieteilijät Luokka:Yhdysvaltalaiset ornitologit Luokka:Yhdysvaltalaiset entomologit Luokka:Yhdysvaltalaiset etnologit Luokka:Vuonna 1855 syntyneet Luokka:Vuonna 1942 kuolleet
Pelimannitalo (Kaustinen)

Pelimannitalo on talonpoikaisrakennus, joka sijaitsee Kaustisen keskustassa. Vuoden 1800 vaiheilla rakennetussa kaksikerroksisessa talossa on yleisessä käytössä lähinnä kaksi erillistä tupaa sekä sivukamari. Talo edustaa Perhojokilaakson tyypillistä sivukamarillista talonrakennustyyliä, joka oli vallalla noin vuosina 1750–1850. Pelimannitalon tilat ovat nykyisin kokous- ja koulutuskäytössä sekä erilaisten perhejuhlien pitopaikkana. Kaustisen kansanmusiikkijuhlien ja Kaustisen kamarimusiikkiviikon aikana Pelimannitalon tupa on esiintymispaikkana ja toinen tupa ravintolana. Keskeisellä paikalla mäen päällä sijaitseva punainen talo onkin yksi kansanmusiikkifestivaalien maamerkeistä. == Talon vaiheita == Alun perin talo valmistui Veteliin suurperheen taloksi. Talon rakensi Matti "Rapakkoleuka" Matinpoika Pulkkinen 1800-luvun vaiheilla. 1960-luvulla Aapintuvaksi nimetyn talon tyhjennettyä ryhdyttiin suunnittelemaan sen säilyttämistä ja siirtämistä. Vuonna 1968 Kaustisen kansanmusiikkijuhlien johto alkoi suunnitella kansanmusiikkimuseon perustamista ja Aapintuvan siirtämistä Kaustiselle museon tiloiksi. 1970-luvun alkuvuodet kiisteltiin talon paikasta, mutta lopulta se siirrettiin vanhan nuorisoseurantalon paikalle keskelle Kaustisen kirkonkylää. Talon vihki nykyiseen käyttöönsä tasavallan presidentti Urho Kekkonen 15. kesäkuuta 1974. Pelimannitalo siirtyi Kansanmusiikkisäätiölle, minkä ohella Kaustisen Nuorisoseuralle jäi käyttöoikeus taloon. Pelimannitalon teknisen suunnittelun teki 1970-luvun alussa arkkitehti Risto Tilus. Nurkkatakat on muurannut alkuperäisten mallien pohjalta Aarre ja Eero Kuorikoski, työryhmässä oli mukana myös Purppuripelimannien Veli Valo. Taiteilija Veikko Vionoja on osallistunut talon sisustamiseen: Hän on lahjoittanut isoon tupaan Pelimannit- maalauksensa ja valmistanut muita maalauksia talon sisustukseen ja valinnut ovien värit Ullavassa sijaitsevan kotitalonsa Vion talon värien mukaan ja valmistanut myös muutamia muita maalauksia talon sisustukseen. Vuonna 2006 Pelimannitalon ostivat paikalliset yrittäjät. Tilausravintolan ja festivaalikäytön lisäksi taloa on suunniteltu nuorten pelimannien Näppäriopiston koulutilaksi. == Lähteet == * Määttälä, Viljo S.: Kaustisella kivetkin soi. Kansanmusiikki-instituutin julkaisuja KIJ 57. Kokkola 2005. === Viitteet === == Aiheesta muualla == * Pelimannitalon kotisivut Luokka:Kaustisen nähtävyydet Luokka:Kaustisen rakennukset ja rakennelmat Luokka:Rakennusperinne Luokka:Suomen 1800-luvulla rakennetut rakennukset ja rakennelmat
Legio I Isaura Sagittaria

Legio I Isaura Sagittaria () oli roomalainen myöhäisen keisariajan legioona. Nimen perusteella se sijoitettiin Isauriaan, Taurusvuoristoon, Vähään-Aasiaan ja sen sotilaat käyttivät myös jousta aseenaan, mikä on epätavallista legioonalaisten keskuudessa. Sen perusti todennäköisesti keisari Probus, joka soti Isauriassa paikallisia rosvojoukkioita vastaan vuonna 279. Toisten tutkijoiden mukaan legioona perustettiin Diocletianuksen aikana (284-305) tai jopa vuosina 325-354. Diocletianuksen aikana Legio I Isaura sijoitettiin vuonna 354 kotiseudulleen Seleuceiaan tukahduttamaan Isaurian asukkaiden rosvoustoimintaa. Notitia Dignitatumin mukaan legioona oli 400-luvulla yksi itäisen armeijan legioonista. Legio I Isaura Sagitaria oli Magister Militum per Orientemin alaisuudessa, ja tätä legioonaa käytettiin Rooman valtakunnan Isaurian alueen puolustamiseen. Tähän legioonaan liittyivät myös Legio II Isaura ja Legio I Isaura. Mahdollinen Notitian jälkeinen viittaus yksikköön saattaa olla peräisin 500-luvun puolivälissä eläneeltä Skythopolisin Kyrillokselta, joka mainitsee Isaurian sotilaat Pyhä Sabaksen elämässä. == Legioonan yksiköt == * Palatini-yksiköt (Rooman armeijan eliitti, joka oli keisarin valvonnassa): ** Legiones palatinae, liikkuvan praesentalis-armeijan raskas jalkaväkiyksikkö ** Auxilia palatina, liikkuvan praesentalis-armeijan kevyt jalkaväki ** Vexillationes palatinae, liikkuvan praesentalis-armeijan ratsuväki. * Comitatenses-yksiköt ("alueelliset liikkuvat" yksiköt, jotka olivat yksittäisten keisarien (Konstantinuksen poikien) tai erilaisten magistri militum non-praesentalisien (ei "hovin") käytettävissä ja jotka jakautuivat seuraavasti: ** Legiones comitatenses, non-praesentalis-liikkuvan armeijan raskas jalkaväki ** Vexillationes comitatenses, non-praesentalis- liikkuvan armeijan ratsuväki. * Pseudocomitatenses-yksikkö (kenttäarmeijaan (comitatus) sotaretkiä varten irrotetut rajajoukot, jotka usein jäivät pysyvästi "liikkuvaan" armeijaan: ** Legiones pseudocomitatenses, keisarillisilta rajoilta "lainatut" yksiköt "liikkuvaan" armeijaan. == Katso myös == *Legio II Isaura *Legio III Isaura == Lähteet == * === Viitteet === Luokka:Roomalaiset legioonat
Andokides

Andokides () voi viitata seuraaviin henkilöihin: * Andokides (n. 440–391 eaa.), ateenalainen valtiomies ja puhuja, yksi attikalaisista puhujista * Andokides (toimi n. 540–510 eaa.), attikalainen savenvalaja * Andokides- maalari (toimi n. 530–510 eaa.), attikalainen musta- ja punakuviomaalari, joka maalasi Andokideen vaaseja
Legio II Isaura

Legio II Isaura () oli roomalainen myöhäisen keisariajan legioona. Sen perusti luultavasti keisari Probus tai Diocletianus. Legioona sijoitettiin yhdessä Legio I Isaura Sagittarian ja sisarlegioonansa, III Isauran kanssa, Isauriaan, Taurusvuoristoon Vähään-Aasiaan. Notitia Dignitatumin mukaan Legio II Isaura oli yhä Isauriassa 400-luvun alussa. Sen tehtävänä oli suojella aluetta vuoristokansojen hyökkäyksiltä. == Lähteet == * * Luokka:Roomalaiset legioonat
Psk

Lyhenne Psk tai PSK voi tarkoittaa seuraavia: * Österreichische Postsparkasse, P.S.K., itävaltalainen postisäästöpankki * Panssarikoulu PSK tai PsK * PSK Standardisointiyhdistys Ry, teollisuuden ja sitä palvelevien yritysten yhteinen kehitysyksikkö * Propery Solutions Korea, korealainen yritys * phase- shift keying, PSK, eräs modulaatiomenetelmä * pre-shared key, PSK, WLAN- verkoissa tukiasemaan kirjauduttaessa käytettävä ennalta määritelty salasana * psykologian kandidaatti, PsK * .
Ĵ

Ĵ ĵ Ĵ on latinalaisesta J-kirjaimesta johdettu esperanton kirjain. Esperantossa se ilmaisee soinnillista postalveolaarista frikatiivia, jota suomen kielessä vastaa ž ja venäjässä ж, vrt. myös ranskan je [ʒə]. == Katso myös == *Ĉ *Ĝ *Ĥ *Ŝ *Ŭ Luokka:Esperanto id:Sirkumfleks#Ĵĵ
Aurinkotervehdys

Aurinkotervehdys (sanskritiksi सूर्यनमस्कार Sūrya Namaskāra; jossa Sūrya tarkoittaa 'aurinko' ja Namaskāra tarkoittaa 'tervehdys') on klassinen joogan liikesarja, jossa on 12 eri asentoa eli asanaa. Aurinkotervehdystä käytetään usein alkulämmittelyyn, jäykkyyden poistamiseen ja huonosta mielialasta palautumiseen ennen varsinaisia asanaharjoituksia. Harjoitukset venyttävät ja vahvistavat kehon tärkeimpiä lihasryhmiä, taivuttavat selkärankaa eteen ja taakse sekä stimuloivat verenkiertoa. Aurinkotervehdystä ennen voidaan tehdä esimerkiksi hetki hengitysharjoituksia. Aurinkotervehdyksen juuret ovat Suryan eli hindulaisten auringonjumalan palvonnassa. ==Liikesarja== Aurinkotervehdyksestä on lukuisia variaatioita, joissa asanat ja hengitysrytmi vaihtelevat. Alla yksi esimerkki aurinkotervehdyksestä. # Asana Suomeksi Hengitys Kuva 1 Pranamasana rukousasento ulos 100px 2 Hasta Uttanasana käsien ojennus ylös seisten sisään 100px 3 Uttanasana eteentaivutus seisten ulos 100px 4 Anjaneyasana kaari sisään 100px 5 Adho Mukha Svanasana alaspäin katsova koira ulos 100px 6 Ashtanga Namaskara kahdeksanraajainen tervehdys pidätä 100px 7 Bhujangasana kobra sisään 100px 8 Adho Mukha Svanasana alaspäin katsova koira ulos 100px 9 Anjaneyasana kaari sisään 100px 10 Uttanasana eteentaivutus seisten ulos 100px 11 Hasta Uttanasana käsien ojennus ylös seisten sisään 100px 12 Pranamasana rukousasento ulos 100px ==Lähteet== Luokka:Jooga
Legio III Isaura

Legio III Isaura () oli roomalainen myöhäisen keisariajan legioona. Se oli yhdessä I Isaura Sagittarian ja sisarlegioonanssa II Isauran kanssa sijoitettu Isauriaan, Taurusvuoristoon Vähään-Aasiaan. Legioonan perusti luultavasti keisari Probus, jonka tiedetään sotineen Isaurian kansoja vastaan vuonna 279. Notitia Dignitatumin mukaan Legio III Isaura oli yhä Isauriassa 400-luvun alussa, jonka jälkeen se katoaa lähteistä. == Lähteet == * Luokka:Roomalaiset legioonat
Kuona (kylä)

Kuona on Haapajärvellä ja osittain Pyhäjärven puolella sijaitseva noin 300 asukkaan kylä. Kylällä on toimiva kyläkoulu ja vuonna 1961 perustettu metsästysseura. Kylän nimen pohjalla on Kuonanjärven nimi, jonka nimi viitannee järvikuonaan eli järvimalmiin, jota järvestä on aikoinaan nostettu. Asutusnimenä Kuona mainittiin ensimmäisen kerran vuonna 1778. Taidemaalari ja taidegraafikko Erkki Sakari Heinonen (1933–2010) syntyi, työskenteli koko luovan kautensa ajan ja kuoli Kuonalla. ==Lähteet== ==Aiheesta muualla== * Kuonan metsästysseuran kotisivut Luokka:Haapajärven kylät
Andokides (puhuja)

Andokides (, n. 440–391 eaa.) oli yksi attikalaisista puhujista. Hänen tarkkaa syntymä- ja kuolinaikaansa ei tiedetä. Andokides kuului vanhaan eupatridien sukuun, joka johti sukujuurensa aina Odysseukseen saakka. Vuonna 415 eaa. Andokidesta syytettiin Ateenan hermien häpäisemisestä Alkibiadeen tavoin juuri ennen Sisilian sotaretken alkua. Hän säilytti henkensä ryhtymällä ilmiantajaksi, mutta tuomittiin menettämään osittain kansalaisoikeutensa ja lähtemään maanpakoon Ateenasta. Hän palasi takaisin kaupunkiin demokratian palauttamisen yhteydessä annetun yleisen armahduksen jälkeen 403 eaa. Andokides onnistui vastustajiensa hyökkäyksistä huolimatta saamaan valtion viran ja itselleen merkittävän poliittisen roolin. Vuonna 391 eaa. Korintin sodan aikana hänet lähetettiin Spartaan neuvottelemaan rauhasta yhtenä Ateenan lähettiläistä, mutta neuvottelut epäonnistuivat. Andokideen puhetyyli oli yksinkertainen ja koruton, ja hänen käyttämänsä kieli arkista. == Lähteet == * Luokka:Antiikin kreikkalaiset reettorit
Notitia dignitatum

Notitia dignitatum () on roomalainen 400-luvun alussa laadittu teos, jossa kerrotaan Rooman valtakunnan hallinnollisesta organisaatiosta ja luetellaan kaikki Länsi- ja Itä-Rooman virkamiehet, näiden asema, tehtävä ja toiminta- alueiden raja. Teoksesta on säilynyt useita 1400- ja 1500-luvulla tehtyjä käsikirjoituskopioita. == Lähteet == * == Aiheesta muualla == Luokka:Antiikin latinankieliset kirjat Luokka:Rooman valtakunta
Glossop

Glossop on noin asukkaan kaupunki Derbyshiren shire-kreivikunnassa pohjoisessa Keski-Englannissa, Peak Districtin alueella. Se kuuluu High Peakin hallintopiiriin mutta ei muodosta omaa kuntaansa (unparished area). Glossop sijaitsee Etherowjoen varrella, noin 23 kilometriä itään Manchesteristä, 39 kilometriä länteen Sheffieldistä ja 48,3 kilometriä luoteeseen Matlockista. Glossop sijaitsee lähellä Derbyshiren, Cheshiren, Suur-Manchesterin, South Yorkshiren ja West Yorkshiren kreivikuntien rajoja. Glossopin ystävyyskaupunki on Saksan Hessenin osavaltiossa sijaitseva Bad Vilbel. == Historia == Nimi "Glossop" on saksilaista alkuperää, vaikka ennen saksejakin alueella on ollut asutusta löydettyjen pronssikautisten hautapaikkojen perusteella. Roomalaiset saapuivat alueelle vuonna 78, jolloin kelttiläinen briganttien heimo hallitsi aluetta. Heimo piti pääpaikkanaan Yorkshireä. Anglit saapuivat Glossopin alueelle 600-luvulla. Vuodelta 1086 peräisin olevassa Domesday bookissa on mainittu Glossopin pitäjään kuuluvan 12 kylää. Vuonna 1066 Glossopin seutu valloitettiin ja siitä tehtiin William Peverelin johtama "kuninkaallinen metsä" (Royal Forest of the Peak). Tämän johdosta maanviljely ja asutustoiminta lamaantuivat sadoiksi vuosiksi. Kuningas Henry II antoi Glossopin linnan vuonna 1157 Pohjois-Irlannissa pääpaikkaansa pitävälle Basingwerken luostarille. Luostarin munkit kehittivät tämän jälkeen Glossopin alueen maataloutta. He myös tunkeutuivat kuninkaalliseen metsään. Munkit hankkivat Glossopille kauppaoikeudet vuonna 1290. Talbotin perhe vuokrasi Glossopin linnaa 1300-luvun alussa. Myöhemmin linna päätyi Earls of Shrewsburyn vuokraukseen ja oli vuokralla vuoteen 1537 saakka. Howardin perhe omisti linnan vuodesta 1606 lähtien 300 vuotta. Kaupunki kehittyi hiljalleen nykyisen Old Glossopin ympärille. Puuvillan- ja villankehruuteollisuus alkoi kehittyä Glossopissa 1500- ja 1600-luvuilla. Jopa 46 kehruutehdasta perustettiin 1700-luvun lopulta 1800-luvun alkuun sijoittuvana ajanjaksona. Vuonna 1840 Glossopiin saatiin rautatie. Glossopista tuli vuonna 1866 municipal borough. Samoihin aikoihin Glossopiin rakennettiin muun muassa kauppahalli ja kaupungintalo. Puuvillankehruu alkoi taantua 1900-luvulla ja lopulta tehtaat lopettivat toimintansa. Myös Howardin perhe poistui Glossopista. Manchesterin kaupungin läheisyyden vuoksi moni käy Glossopista töissä siellä. == Tunnettuja asukkaita == *John Aston, Jr. (s. 1947), entinen jalkapalloilija *Mark "Bez" Berry (s. 1964), tanssija ja perkussionisti *Eileen Cooper (s. 1953), taidemaalari *Nicholas Garlick (n. 1555–1588), pappi ja marttyyri *Hilary Mantel (s. 1952) kirjailija, novellisti ja kriitikko. *John Vernon Lord (s. 1939), kuvittaja ja lastenkirjailija *Kathy Staff (1928–2008), näyttelijä. *Ludwig Wittgenstein (1889 –1951), filosofi. Asui Glossopissa opiskellessaan ja työskennellessään Manchesterin yliopistossa. == Lähteet == == Aiheesta muualla == *High Peak Borough Council *Glossop Advertiser (paikallinen sanomalehti) *Glossop Chronicle (paikallinen sanomalehti) *www.thisisglossop.co.uk *www.glossop.com Luokka:Englannin kaupungit Luokka:Asutut paikat Derbyshiressä
Malin vaakuna

Malin vaakuna on Malin tunnus lipun, moton ja kansallislaulun ohella. Se on ympyrän muotoinen ja siihen on kuvattu keskelle Djennén suurmoskeija, jonka yllä lentää korppikotka. Vaakunan alaosassa on nouseva aurinko ja sen ympärillä kaksi jousta, joissa on nuolet. Vaakunaa kiertää kehä, johon on kirjoitettu ranskaksi maan virallinen nimi République du Mali (”Malin tasavalta”) ja maan motto Un peuple, un but, une foi (”Yksi kansa, yksi tavoite, yksi usko”). Punainen ja vihreä taustaväri korvattiin vuonna 1982 sinisellä. == Lähteet == Luokka:Valtioiden vaakunat vaakuna
Yöllinen kauhukohtaus

Yöllinen kauhukohtaus (pavor nocturnus) eli unikauhuhäiriö on parasomninen unihäiriö, jossa henkilö herää äkillisesti kauhun valtaamana syvästä unesta yleensä henkeä haukkoen, vaikeroiden tai huutaen. Häntä on yleensä mahdotonta saada täysin hereille, ja kohtauksen jälkeen hän yleensä palaa nukkumaan heräämättä kunnolla välillä. Kohtauksia esiintyy useimmin lapsilla. Ilmiön syytä ei tunneta, mutta sille altistavia tekijöitä tunnetaan useita. ==Yleisyys== Yöllisiä kauhukohtauksia ilmenee lähinnä 4–12-vuotiailla lapsilla, mutta joskus myös aikuisilla. Lapsista 15 prosenttia kokee kohtauksen ainakin joskus. Joillakin kohtaukset ovat lähes jokaöisiä. ==Kohtauksen kulku== Yöllinen kauhukohtaus ilmenee yleensä iltayöstä syvän NREM-unen aikana univaiheessa IV, viidestätoista minuutista yhteen tuntiin nukahtamisesta. Mitä kauemmin henkilö on ollut NREM-unessa, sitä enemmän hän on kauhuissaan kohtauksen aikana. Kohtaus kestää yleensä muutamasta sekunnista muutamaan minuuttiin. Yöllisen kauhukohtauksen aikana henkilö voi nousta kiihtyneenä ylös, heilua ja metelöidä sekä kulkea ympäri huonetta. Hänen silmänsä ovat auki, mutta häntä on vaikea herättää tai rauhoittaa. Kohtauksesta kärsivän henkilön koskettaminen voi pahentaa kohtausta, eikä häntä pysty saamaan täysin hereille. Seuraavana aamuna henkilö ei yleensä muista kohtaustaan. Jos hän herää heti kohtauksensa jälkeen, hän saattaa olla hämmentynyt tai sekava. ==Altistavat tekijät== Ilmiön syytä ei tunneta. Yöllisten kauhukohtausten ilmenemistä voivat lisätä stressi, väsymys, univaje, ahdistuneisuus, kuume, outo paikka ja häly. Myös migreeni, aivovammat ja apnea voivat yhdistyä tavallista suurempaan kohtausten määrään. Lähisukulaisilla on keskimääräistä enemmän kauhukohtauksia. ==Hoito ja ehkäisy== Kauhukohtaukset eivät ole vaarallisia tai edellytä mitään hoitoa. Ne häviävät yleensä iän myötä. Toistuvat kohtaukset voivat häiritä unta ja aiheuttaa päiväväsymystä. Unissakävely ja huitominen voivat altistaa loukkaantumisille. Usein toistuvia kohtauksia voidaan aikuisilla vähentää bentsodiatsepiineilla tai masennuslääkkeillä. Myös hypnoosista on ollut apua. Kohtauksia vähentävät myös säännöllinen uni–valverytmi ja iltojen rauhoittaminen. Makuuhuoneen turvallisuuteen voidaan kiinnittää huomiota toistuvissa tapauksissa. ==Katso myös== * Unihalvaus ==Lähteet== ==Aiheesta muualla== *Night Terror Resource Center *eMedicine Health: Night Terrors *National Institutes of Health, Medline Plus: Night Terrors *National Library of Medicine - Medical Subject Headings: Night Terrors Luokka:Neuropsykologia Luokka:Unihäiriöt Luokka:Pelko Luokka:Seulonnan keskeiset artikkelit
Carina Aaltonen

Carina Aaltonen (s. 19. tammikuuta 1964) on ahvenanmaalainen poliitikko Ahvenanmaan sosiaalidemokraateissa. Hän on istunut maakuntapäivillä (Lagtinget) vuodesta 2003. Toinen kausi alkoi vuonna 2007. Aaltonen on myös Jomalan kunnanvaltuutettu ja Ahvenanmaan Emmauksen toiminnanjohtaja. Vuodesta 2011 Aaltonen on ollut Ahvenanmaan maakuntahallituksessa sosiaali- ja ympäristöministeri. == Lähteet == == Aiheesta muualla == * Profiili maakuntapäivien sivuilla * Carina Aaltosen blogi Luokka:Ahvenanmaan sosiaalidemokraattien poliitikot Luokka:Jomalan kunnanvaltuutetut Luokka:Vuonna 1964 syntyneet Luokka:Elävät henkilöt
Spider Islands

Spider Islands on pinta-alaltaan pienikokoinen saariryhmä Winnipegjärven pohjoisaltaassa Manitobassa, Kanadassa. Saariryhmä sijaitsee lähellä järven itärantaa Belangerjoen suun pohjoispuolella. Saariryhmä muodostuu kahdeksasta pienestä saaresta, ja yhdessä riuttojen kanssa saariryhmä muodostaa lähes neljän kilometrin mittaisen ketjun rannikolta järvenselälle päin. Luokka:Manitoban saaret
Hermi

Hermi () oli alun perin antiikin Kreikasta kotoisin oleva veistos, jonka nelikulmainen ja tavallisesti tasapintainen pilari päättyy Hermeen päähän. Pilariin oli veistetty fallos luonnolliselle korkeudelle. Hermit asetettiin rajapyykeiksi katujen varsiin ja teiden risteyksiin, mutta niitä käytettiin myös kulttiesineinä. Myöhemmällä ajalla hermeihin saatettiin liittää muiden jumalien mutta myös julkisuuden henkilöiden päitä. == Ateenan hermien turmeleminen == Vuonna 415 eaa. Alkibiadesta syytettiin osallisuudesta Ateenan hermien häpäisemiseen ja turmelemiseen juuri ennen Sisilian sotaretken alkua. Laivaston lähtöä edeltävänä yönä kaupungin kaikki hermit oli joko kaadettu tai silvottu. Tämän koettiin uhkaavan koko retken onnistumista, ja matkan jo aloittanut Alkibiades kutsuttiin takaisin. Hän kielsi osallistuutensa, mutta siirtyi kuitenkin spartalaisten puolelle, jonka jälkeen hänet tuomittiin Ateenassa poissaolevana kuolemaan. Tapauksen todelliset syylliset ja motiivit ovat säilyneet arvoituksena. == Lähteet == == Aiheesta muualla == Luokka:Antiikin Kreikan kuvanveistotaide Luokka:Taidehistorian käsitteet
Johanna Lindell

Johanna Lindell (s. 1. lokakuuta 1972) on suomalainen entinen jalkapalloilija. Maalivahti Lindell pelasi urallaan Ilveksessä, Helsingin Jalkapalloklubissa, Malmin Palloseurassa ja ruotsalaisessa Hammarby IF:ssä. Hän voitti Suomen mestaruuden MPS:n riveissä 2003. Maajoukkueessa Lindell pelasi vuosina 1990-2003 yhteensä 72 maaottelua. Lindell valittiin vuoden naispelaajaksi 1994. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1972 syntyneet Luokka:Elävät henkilöt
Gun Carlson

Gun Carlson (s. 17. elokuuta 1939) on Ahvenanmaan keskustan poliitikko. Hän istui Ahvenanmaan maakuntapäivien jäsenenä 2003–2011 ja toimi maakuntapäivien ensimmäisenä varapuhemiehenä 1. marraskuuta – 3. joulukuuta 2007. Hän oli Ahvenanmaan maakuntahallituksessa vuosina 1995–2003 ensin sosiaali- ja ympäristöministerinä, sitten vuodesta 1999 koulutus- ja kulttuuriministerinä. Carlson on varsinaiselta ammatiltaan terveydenhoitaja ja asuu Hammarlandissa. == Aiheesta muualla == * Profiili maakuntapäivien sivuilla (Internet Archive) Carlson, Gun Carlson, Gun Luokka:Elävät henkilöt
Ulla-Britt Dahl

Ulla-Britt Dahl (s. 14. maaliskuuta 1946) on Ahvenanmaan liberaalien poliitikko. Hänestä tuli maakuntapäivien jäsen vuonna 2007, mutta putosi sieltä vaaleissa 2011. Hän on varsinaiselta ammatiltaan järjestösihteeri ja asuu Sundissa. == Aiheesta muualla == * Profiili maakuntapäivien sivuilla Luokka:Ahvenanmaalaiset poliitikot Luokka:Vuonna 1946 syntyneet Luokka:Elävät henkilöt
Kap Verden vaakuna

Kap Verden vaakuna on Kap Verden tunnus. Siinä on valkoisessa ympyrässä sininen kolmio, jonka päällä on valkoinen soihtu. Kolmio symboloi yhtenäisyyttä ja tasa-arvoa, soihtu vapautta. Kolmion ympärille on kirjoitettu portugaliksi maan virallinen nimi República de Cabo Verde, Kap Verden tasavalta. Kolme sinistä viivaa kolmion alla symboloivat merta. Vaakunan ympärillä olevat kymmenen tähteä, viisi kummallakin puolella, kuvaavat maan suurimpia saaria; palmunlehdet kuvaavat itsenäisyyttä ja luoti vaakunan yläosassa symboloi rehellisyyttä ja oikeamielisyyttä. Luokka:Valtioiden vaakunat Luokka:Kap Verde
Ruskon vaakuna

Ruskon kunnanvaakunan on suunnitellut Olof Eriksson. Vaakunan selitys on ”punaisessa kentässä kolme kruunattua viikatteen terää alakkain; kaikki kultaa”, ja se on alun perin vahvistettu kunnanvaakunaksi Vahdolle 7. kesäkuuta 1963. Vaakunan kruunatut viikatteet muistuttavat vanhoista pitäjissä olleista kruunun almenningeista, eräänlaisista kylän yhteismaista, joiden käytettiin yhteisinä niittyinä ja joiden heinä korjattiin talteen yhteisniitoissa. Rusko otti vaakunakseen Vahdon vaakunan vuonna 2009 näiden kuntien liitoksen yhteydessä. Alkuperäinen Ruskolle 10. kesäkuuta 1964 vahvistettu vaakuna oli Ahti Hammarin suunnittelema. Sen vaakunaselitys oli ”punaisessa kentässä nouseva piispansauva, jossa koristeena aurinko; kaikki kultaa”. Vaakunan aurinko viittaa suoraan kunnan nimeen. Piispansauva symboloi Maunu I:stä, ensimmäistä suomalaisperäistä Turun piispaa, joka oli syntynyt Ruskolla. Vaakuna muuttui epäviralliseksi kotiseutuvaakunaksi vuoden 2009 kuntaliitoksessa. == Lähteet == * Vaakuna Luokka:Suomen kuntien vaakunat
Johan Ehn

Johan Ehn (s. 2. heinäkuuta 1975) on ahvenanmaalainen poliitikko ja Ahvenanmaan maltilliset -puolueen puheenjohtaja. Hän on istunut Ahvenanmaan maakuntapäivillä vuodesta 2003. Ensin hän oli Jörgen Strandin varamiehenäÅlands Lagting – Arkiv ; oma kausi alkoi vuonna 2007. Ehn nousi maakuntapäivien toiseksi varapuhemieheksi 10. tammikuuta 2005 ja vuosina 2015−2017 hän oli varsinainen puhemies. Ehn on varsinaiselta ammatiltaan koulutuskoordinaattori ja asuu Maarianhaminassa. == Lähteet == == Aiheesta muualla == * Johan Ehnin profiili maakuntapäivien sivuilla Luokka:Ahvenanmaalaiset poliitikot Luokka:Vuonna 1975 syntyneet Luokka:Elävät henkilöt
Raija-Liisa Eklöw

Raija-Liisa Eklöw (s. 12. maaliskuuta 1947) on Ahvenanmaan liberaalien poliitikko. Hän on istunut maakuntapäivien jäsenenä vuodesta 1995 vuoden 2011 vaaleihin. Hän on varsinaiselta ammatiltaan röntgenhoitaja ja asuu Lumparlandissa. == Aiheesta muualla == * Profiili maakuntapäivien sivuilla Eklöw, Raija-Liisa Eklöw, Raija-Liisa Luokka:Elävät henkilöt
Torbjörn Eliasson

Torbjörn Eliasson (s. 18. tammikuuta 1947) on Ahvenanmaan keskustan poliitikko. Hän istui maakuntapäivien jäsenenä vuodesta 2003, kunnes aloitti vuonna 2010 Ahvenanmaan maakuntahallituksen jäsenenä. Hän istui maakuntahallituksessa elinkeinoministerinä vuoteen 2011, mistä lähtien hän on istunut maakuntapäivillä. Hän on ammatiltaan yrittäjä ja asuu Godbyssä. == Lähteet == Luokka:Ahvenanmaalaiset poliitikot Luokka:Suomalaiset yrittäjät Luokka:Vuonna 1947 syntyneet Luokka:Elävät henkilöt
Anders Englund

Anders Englund (s. 10. tammikuuta 1957) on Ahvenanmaan keskustaan kuuluva poliitikko. Hän on istunut Ahvenanmaan maakuntapäivien jäsenenä vuosina 1991–1995 ja jälleen vuodesta 1999. Vuosina 1995–1999 hän oli Ahvenanmaan maakuntahallituksessa liikenneministerinä. Hän on ammatiltaan maanviljelijä ja asuu Vårdössä. == Aiheesta muualla == * Profiili maakuntapäivien sivuilla Luokka:Ahvenanmaalaiset poliitikot Luokka:Vuonna 1957 syntyneet Luokka:Elävät henkilöt
Anders Eriksson (poliitikko)

Anders Eriksson (s. 9. toukokuuta 1960) on ahvenanmaalainen poliitikko. Hän on separatistisen eli itsenäisyyttä ajavan Ahvenanmaan tulevaisuus -puolueen puheenjohtaja. Hän on istunut maakuntapäivien jäsenenä vuosina 1987–1991, 2003–2015 ja jälleen vuodesta 2019. Hän toimi vuosina 1991–1999 maakuntahallituksessa elinkeinoministerinä. Ahvenanmaan tulevaisuus osallistui maakuntavaaleihin ensi kertaa vuonna 2003. Ennen uuden puolueen perustamista Eriksson oli ollut Ahvenanmaan keskustassa. Eriksson on kehottanut ahvenanmaalaisia olemaan äänestämättä eurovaaleissa, koska Ahvenanmaalla ei ole omaa edustajaa Euroopan parlamentissa.Osa ahvenanmaalaisista aikoo boikotoida EU-äänestystä == Lähteet == == Aiheesta muualla == * Anders Eriksson maakuntapäivien sivuilla Luokka:Ahvenanmaalaiset poliitikot Luokka:Vuonna 1960 syntyneet Luokka:Elävät henkilöt
Sirpa Eriksson

Sirpa Eriksson (s. 17. lokakuuta 1959) on Ahvenanmaan liberaalien poliitikko. Hän on istunut Ahvenanmaan maakuntapäivien jäsenenä vuodesta 2007. Vuoden 2011 maakuntapäivävaaleissa hän ei päässyt uudelleen maakuntapäiväedustajaksi. Hän on varsinaiselta ammatiltaan sosionomi ja asuu Jomalan kunnassa. == Aiheesta muualla == * Profiili maakuntapäivien sivuilla Eriksson, Sirpa Eriksson, Sirpa Luokka:Elävät henkilöt
Olof Erland

Olof Erland (s. 16. helmikuuta 1944 – 23. toukokuuta 2013) oli ahvenanmaalainen poliitikko. Hän istui maakuntapäivillä vuosina 1991–1999 ja jälleen vuodesta 2007 vuoteen 2011, jolloin hän jäi valitsematta uudelleen. Hän oli maakuntahallituksessa talous- ja Pohjoismaisen yhteistyön ministeri vuosina 2001–2003. Erland edusti Ahvenanmaan liberaaleja ja hän johti puoluettaan vuosina 1992–2003Olof Erland vill tillbaka till lagtinget Nya Åland 11.9.2007. Erland oli Pohjoismaiden neuvoston jäsen 1995–2001. Hän toimi myös Ahvenanmaan varamaaneuvoksena. Erland oli naimisissa Viveka Erikssonin kanssa. ==Lähteet== == Aiheesta muualla == * Profiili maakuntapäivien sivuilla Luokka:Ahvenanmaalaiset poliitikot Luokka:Vuonna 1944 syntyneet Luokka:Vuonna 2013 kuolleet
Camilla Gunell

Camilla Gunell (s. 7. syyskuuta 1970) on Ahvenanmaan sosiaalidemokraattien poliitikko, entinen maaneuvos ja nykyinen ministeri maakunnan hallituksessa. Hän on ollut vuodesta 2003 alkaen Ahvenanmaan maakuntapäivien sekä Maarianhaminan kaupunginvaltuuston jäsenen. Vuosina 2005–2007 hän toimi maakuntahallituksen kulttuuri- ja opetusministerinä. Vuonna 2009 Gunell nousi Ahvenanmaan sosiaalidemokraattien puheenjohtajaksi. Vuoden 2011 maakuntavaalien jälkeen Gunell tuli valituksi Ahvenanmaan maaneuvokseksi eli maakunnan hallituksen johtajaksi. Vuoden 2015 vaaleissa Ahvenanmaan liberaalit nousivat maakuntapäivien suurimmaksi puolueeksi, ja he muodostivat hallituksen yhdessä sosiaalidemokraattien ja maltillisten kanssa. Gunell toimi tässä hallituksessa varamaaneuvoksena vuosien 2015–2019 ajan. Maakuntavaalien 2023 jälkeen liberaalit ja keskusta muodostivat yhdessä sosiaalidemokraattien kanssa hallituksen, jossa Gunell on toiminut infrastuktuuri- ja ilmastoministerinä joulukuusta 2023 alkaen. == Kunnianosoituksia == * Pohjantähden ritarikunta (Ruotsi, 2022) == Lähteet == == Aiheesta muualla == * Profiili maakuntapäivien sivuilla Luokka:Ahvenanmaan sosiaalidemokraattien poliitikot Luokka:Maarianhaminan kaupunginvaltuutetut Luokka:Vuonna 1970 syntyneet Luokka:Elävät henkilöt Luokka:Ahvenanmaan maaneuvos
Gunnar Jansson

Frey Gunnar Erkki Jansson (s. 25. kesäkuuta 1944 Korppoo) on ahvenanmaalainen poliitikko, joka toimi kansanedustajana vuosina 1983–2003. Ahvenanmaan maakuntapäivillä hän oli vuosina 1991–1995 ja 2007–2015. Hän edustaa Ahvenanmaan liberaaleja. Jansson valmistui ylioppilaaksi vuonna 1964 ja oikeustieteen kandidaatiksi 1970. Hän on varatuomari. Jansson työskenteli Maarianhaminan poliisimestarina 1971–1973 ja pankkilakimiehenä 1973–1975. Hän oli Ahvenanmaan lääninhallituksen lääninsihteerinä 1975–1976, Ahvenanmaan maakuntahallituksen kansliapäällikkönä 1976–1999 ja Ahvenanmaan lääninoikeuden varajäsenenä 1985–1994. Eduskunnassa Jansson oli muun muassa perustuslakivaliokunnan jäsen vuosina 1983–2003. Hän keskittyi erityisesti ihmisoikeuksien ja vähemmistönsuojan ajamiseen.Jansson 2007, s. 112 Jansson toimi lyhyen aikaa marraskuussa 2007 maakuntapäivien puhemiehenä, ja saman vuoden joulukuussa hänestä tuli ensimmäinen varapuhemies. Hän oli maakuntapäivien jäsen vuoteen 2015, jolloin hän ei ollut enää ehdolla. Jansson on perustellut Ahvenanmaalla tapahtuvaa "ystävällistä" suomenkielisten syrjintää sillä perusteella, että siten suojellaan maan vähemmistöä. Hänen mukaansa Ahvenanmaan koko itsehallintojärjestelmä perustuu syrjintään. Jansson avioitui vuonna 1972 Agneta Vivian Mannbergin kanssa, ja he saivat 1970-luvulla kaksi lasta. == Lähteet == * ===Viitteet=== == Aiheesta muualla == * Janssoni Ahvenanmaan maakuntapäivien sivuilla (Arkistoitu sivu) * Luokka:Kansanedustajat Luokka:Suomen ruotsalaisen kansanpuolueen poliitikot Luokka:Ahvenanmaalaiset poliitikot Luokka:Maarianhaminan kaupunginvaltuutetut Luokka:Ahvenanmaan vaalipiiri Luokka:Suomalaiset juristit Luokka:Suomalaiset poliisit Luokka:Valtiopäiväneuvokset Luokka:Vuonna 1944 syntyneet Luokka:Elävät henkilöt
Harry Jansson

Harry Jansson (s. 4. lokakuuta 1959) on ahvenanmaalainen poliitikko, joka edustaa Ahvenanmaan keskustaa. Jansson loikkasi keskustaan keväällä 2009 separatistisesta Ahvenanmaan tulevaisuus -puolueestaLagtingsgruppen Ålands Framtid 2009. Hän on istunut Ahvenanmaan maakuntapäivillä vuodesta 2007. Vuoden 2011 maakuntapäivävaaleissa hän ei tullut uudelleenvalituksi, mutta pääsi varaedustajaksi. ==Lähteet== == Aiheesta muualla == * Profiili maakuntapäivien sivuilla Jansson, Harry Jansson, Harry Luokka:Elävät henkilöt
Fredrik Karlström

Fredrik Karlström (s. 18. toukokuuta 1973) on ahvenanmaalainen sitoutumattoman kokoomuksen poliitikko. Hän on istunut Ahvenanmaan maakuntapäivien jäsenenä vuodesta 2003, ja ollut maakunnan hallituksessa kahdesti. Hän on aiemmin ollut myös Pohjoismaiden neuvoston ja Jomalan kunnanvaltuuston jäsen. Karlström on varsinaiselta ammatiltaan yrittäjä ja asuu Jomalassa. Karlströmin puoliso on Eva Karlström joka johtaa paikallisradioyhtiö Steel FM:ää. Fredrik Karlström toimii Steel FM:n hallituksen puheenjohtajana. Heillä on aiemmin ollut myös konevuokraus- ja peltialan yritys. == Lähteet == Luokka:Ahvenanmaalaiset poliitikot Luokka:Suomalaiset yrittäjät Luokka:Vuonna 1973 syntyneet Luokka:Elävät henkilöt
TS (artisti)

TS (oikealta nimeltään Tomi Tapio Sipikari, s. 24. kesäkuuta 1982) on Lahdesta kotoisin oleva rap-artisti. TS on tuntenut Brädin jo monia vuosia aikaisemmin, ennen kuin he liittyivät lahtelaiseen rap-ryhmä 5th Elementiin. Monien muidenkin rap-artistien tavoin TS on räpännyt aiemmin myös englanniksi, mutta nykyään vain suomeksi. Nykyisin hän on osa Herrasmiesliiga-yhtyettä, johon kuuluvat hänen lisäkseen Cheek ja Brädi. TS nähtiin myös usein Cheekin keikoilla tuplaajana. == Diskografia == ===Mixtapet=== * Pitää pystyy elää (Cheekin kanssa, 2003) ===5th Element=== * I (2002) * Kakkonen (2004) * 2,8‰ (2005) ===Herrasmiesliiga=== * Herrasmiesliiga (2006) ===Vierailijana=== Artisti Kappale Albumilta Muut vierailijat Vuosi Cheek "Act Right" 50/50 Yavis 2002 Cheek "Mitä hä!?" Avaimet mun kulmille 2004 Cheek "Pelihelvetti" Avaimet mun kulmille Herrasmiesliiga 2004 Cheek "Omenavarkaat" Käännän sivuu Herrasmiesliiga 2005 Cheek "Tuuaa kuumaa 2005" Käännän sivuu Herrasmiesliiga 2005 Cheek "Kasvukipuja" Kasvukipuja Herrasmiesliiga 2007 Cheek "Kurkipotku" Kuka sä oot Herrasmiesliiga 2008 Cheek "Tytöt" Jare Henrik Tiihonen Herrasmiesliiga 2009 Cheek "Herrasmiesliiga" Jare Henrik Tiihonen Herrasmiesliiga & Mika Tauriainen 2009 Brädi "Taistelutoverit" Repullinen hiittiä 2010 Cheek "Resepti" Jare Henrik Tiihonen 2 Herrasmiesliiga 2010 Cheek "Se parhaiten nauraa" Jare Henrik Tiihonen 2 Herrasmiesliiga 2010 Brädi "Joku päivä" III Herrasmiesliiga 2014 Cheek "Leveellä" Alpha Omega Brädi, Uniikki, Tasis & Andu 2015 == Lähteet == == Aiheesta muualla == Luokka:Suomalaiset hip hop -artistit Luokka:Vuonna 1982 syntyneet Luokka:Elävät henkilöt
Abel Resino

Abel Resino González (s. 2. helmikuuta 1960) on espanjalainen jalkapallovalmentaja ja entinen maalivahti. Abel pelasi suurimman osan urastaan Atlético Madridissa, jota hän myöhemmin myös valmensi. Abel pelasi kaksi ottelua Espanjan maajoukkueessa. Hän on toiminut viimeksi espanjalaisseura Granadan päävalmentajana. ==Ura== Pelaajana Abel pitää hallussaan Espanjan pääsarjan ennätystä. Hän piti maalinsa puhtaana yhteensä 1 275 minuutin ajan, pelatessaan Atlético Madridissa. Putken katkaisi Sporting de Gijónissa pelannut Luis Enrique 19. maaliskuuta 1991. Ennätys oli myös samalla Euroopan pisin yhden kauden sisällä aina vuoteen 2009 asti, kunnes Manchester Unitedin Edwin van der Sar rikkoi ennätyksen 64 minuutilla kotiottelussa Fulhamia vastaan. Vuonna 2005 Abel aloitti valmentamisen Espanjan toiseksi korkeimman sarjatason joukkueesta Ciudad de Murciasta. Hän valmensi Ciudad de Murciaa yhden vuoden ja kauden päätteeksi joukkue jäi vain yhden sijan päähän pääsarjaan noususta. Seuraavaksi hän siirtyi Levanteen, jossa hän korvasi Juan Ramón López Caron. Valmennettuaan kaudella 2008–2009 Castellónia Resino palasi helmikuussa 2009 Atlético Madridiin, tällä kertaa valmentajaksi.New coach looks to turn Atletico around Resinon asema seurassa muuttui kuitenkin syksyllä 2009 tukalaksi Atléticon vajottua pelilliseen kriisiin kotimaassa ja europeleissä. 4–0-tappio Chelsealle Mestarien liigassa lokakuun lopulla oli liikaa seurajohdollekin ja Resino sai potkut tehtävistään.Atletico entlässt Resino Myöhemmin Atléticon entinen pelaaja Maniche haukkui Resinoa ja kertoi että Resino olisi valehdellut Manichen polvivammasta. Joulukuun 2010 alussa hänet palkattiin Segunda Divisiónissa pelanneen Valladolidin päävalmentajaksi. Abel Resino, nuevo entrenador del Real Valladolid Hän ei onnistunut nostamaan seuraa takaisin Primeraan ja jätti tehtävänsä kauden jälkeen. Abel Resino deja de entrenar al Valladolid 22\. tammikuuta 2012 hän siirtyi Granadan päävalmentajaksi, potkut saaneen Fabrin tilalle.Abel Resino se convierte en nuevo técnico del Granada Marca. Viitattu 24.1.2012. Resinon johdolla Granada säilytti paikkansa La Ligassa, mutta hän jätti tehtävänsä kauden jälkeen. Helmikuussa 2013 Resino palasi valmennustehtäviin Celta Vigon uutena päävalmentajan.Vigo feuert Herrera und holt ResinoKicker. Viitattu 19.2.2013. Hänen johdollaan Celta säilytti niukasti sarjapaikkansa ollen 17:s. Luis Enrique übernimmt Celta VigoKicker. Viitattu 9.6.2013. 19\. tammikuuta 2015 Resinosta tuli Granadan päävalmentaja loppukauden kattavalla sopimuksella. Hän korvasi tehtävästä potkut saaneen Joaquín Caparrósin.Abel Resino, nuevo entrenador del Granada Marca. Viitattu 19.1.2015. Hänet erotettiin tehtävästä kuitenkin vain vajaa neljä kuukautta myöhemmin huonojen tulosten johdosta.El Granada destituye a Abel Resino Marca. Viitattu 1.5.2015. == Saavutukset == *Copa del Rey: 1991, 1992 *Zamora- palkinto: 1991 == Lähteet == Luokka:Espanjalaiset jalkapallomaalivahdit Luokka:Espanjalaiset jalkapallovalmentajat Luokka:Vuonna 1960 syntyneet Luokka:Elävät henkilöt
Eurooppatie E105

E105 eli Eurooppatie 105 on Norjan Kirkkoniemen ja Ukrainassa Krimin niemimaalla sijaitsevan Jaltan välinen eurooppatie. Tien pituus on 3 770 kilometriä. Tieosuus Murmanskista Pietariin kulkee Venäjän M18-valtatien (”Kuola") reittiä, Pietarista Moskovaan M10- ja tästä edelleen M2-valtatietä. Ukrainassa eurooppatie yhtyy kansallisiin M20- ja M18-valtateihin. ==Reitti== Kirkkoniemi – Murmansk – Kantalahti – Petroskoi – Pietari – Novgorod – Valdai – Vyšni Volotšok – Tver – Moskova – Tula – Orjol – Belgorod – Harkova – Zaporižžja – Simferopol – Alušta – Jalta ==Kuvia== Tiedosto:Storskog Grenze.jpg|Norjan ja Venäjän välinen rajanylityspaikka. Tiedosto:MKAD2.jpg|MKAD-kehätie Moskovassa Venäjällä. Motorway Kharkive- Dnipropetrovs'k.jpg|Moottoritietä M29 (Harkova-Dnipro) Ukrainassa. Автобан на Крым - panoramio.jpg|Valtatieosuus Krimin autonomisessa tasavallassa Ukrainassa. ==Lähteet== 105 Luokka:Norjan tiet Luokka:Venäjän valtatiet Luokka:Ukrainan tiet
Sven-Erik Järvinen

Sven-Erik Järvinen () oli suomalainen sosiaalidemokraattinen poliitikko. Järvinen liittyi Tikkurilan työväenyhdistyksen jäseneksi vuonna 1947 ja oli pitkäaikainen vaikuttaja nykyisen Vantaan kunnallispolitiikassa. Hän aloitti Helsingin maalaiskunnan kunnanvaltuuston jäsenenä vuonna 1954, kunnallisvaalien 1953 jälkeen, ja hän toimi Vantaan kaupunginvaltuustossa yhtäjaksoisesti vuoteen 1981. Vuodesta 1972 vuoteen 1981 hän oli kaupunginvaltuuston (aluksi kauppalanvaltuuston) puheenjohtaja. Vuodesta 1981 vuoteen 1987, jolloin hän jäi eläkkeelle, hän oli Vantaan apulaiskaupunginjohtaja, vastuualueinaan kaavoitus- ja kiinteistötoimi. Järviselle myönnettiin kaupunkineuvoksen arvonimi vuonna 1986. Jäätyään eläkkeelle hän palasi kaupunginvaltuuston jäseneksi kaudeksi 1989–1992. Järvinen toimi kansanedustajana Uudenmaan läänin vaalipiiristä syyskuusta 1975 maaliskuuhun 1979. Hän vaikutti laki- ja talousvaliokunnassa, liikennevaliokunnassa ja suuressa valiokunnassa. Hän oli presidentin valitsijamies kaksissa vaaleissa, 1978 ja 1982. Järvinen työskenteli Tikkurilan Väritehtaiden palveluksessa vuodesta 1950 vuoteen 1981, aluksi laaduntarkastajana (1950–1952), seuraavaksi työnjohtajana (1952–1972) ja lopuksi asuinkiinteistöjen isännöitsijänä. Aikaisemmin hän oli työskennellyt metallityöläisenä, Helsingin autokoritehtaan ja myöhemmin Sarlinin palveluksessa. Järvinen oli naimisissa vuodesta 1947 ja hänellä oli kaksi lasta. == Lähteet == * * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Vantaan kaupunginvaltuutetut Luokka:Uudenmaan vaalipiiri Luokka:Vuonna 1925 syntyneet Luokka:Vuonna 2006 kuolleet
Karl-Theodor zu Guttenberg

thumb|Guttenbergin suvun linna Baijerissa jossa hän asuu Karl-Theodor zu Guttenberg (s. 5. joulukuuta 1971 München, Saksan liittotasavalta, koko nimi Karl Theodor Maria Nikolaus Johann Jacob Philipp Franz Joseph Sylvester Freiherr von und zu Guttenberg) on saksalainen Baijerin kristillissosiaalisen unionin (CSU) poliitikko. Hänet nimitettiin 10. helmikuuta 2009 talousministeriksi Merkelin I hallitukseen. Merkelin II hallituksessa hän oli puolustusministeri 1. maaliskuuta 2011 saakka, kunnes hän erosi plagiointisyytösten vuoksi.Plagioinnista syytetty Saksan puolustusministeri erosi Hän oli aiemmin puolueensa puoluesihteeri. Zu Guttenberg on opiskellut valtiotieteitä ja oikeustiedettä. Hänen vuonna 2007 hyväksytty oikeustieteen alan väitöskirjansa käsittelee perustuslakia Yhdysvalloissa ja Euroopan unionin alueella. Vuonna 2011 hän ilmoitti luopuvansa tohtorinarvostaan ja myönsi väitöskirjassa olevan "vakavia puutteita".German 'plagiarism' minister Guttenberg drops doctorate BBC News. 18.1.2011 Hän on ollut sukuyrityksen Guttenberg GmbH:n toimitusjohtaja ja Die Weltin toimittaja. Myöhemmin myös Bayreuthin yliopisto epäsi zu Guttenbergin tohtorin arvon. Hänet valittiin Saksan liittopäiville ensimmäisen kerran 2002 ja uudestaan 2005. Hän on keskittynyt erityisesti ulkopolitiikkaan. Isoisänsä perinnettä noudattaen hän on kannattanut voimakkaasti Saksan ja Yhdysvaltojen ystävyyttä ja Atlantin ylittävää yhteistyötä. Hän on parlamentissa arvostellut voimakkaasti laitavasemmistolaista puoluetta Die Linkeä, jolla hänen mukaansa on yhteyksiä terrorismiin, esimerkiksi kolumbialaiseen terroristijärjestö FARCiin.Zu Guttenbergin sivusto Zu Guttenbergin virallinen aatelisarvo on Reichsfreiherr, jolla viitataan Pyhän saksalais-roomalaiseen keisarikunnan aikana saatuun suvun aatelisarvoon. ==Lähteet== == Aiheesta muualla == * Zu Guttenbergin sivusto Luokka:Saksalaiset kristillisdemokraattiset poliitikot Luokka:Saksan ministerit Luokka:Puolustusministerit Luokka:Vuonna 1971 syntyneet Luokka:Elävät henkilöt
HMS Empress (1914)

HMS Empress oli Britannian kuninkaallisen laivaston vuosina 1914–1919 palveluksessaollut vesilentokoneiden emälaiva, joka palveli ensimmäisessä maailmansodassa. == Pakko-otto ja muutostyöt == Alus oli alun perin South East and Chatham Railway Companyn nopea Englannin kanaalin ylittämiseen tarkoitettu höyryalus. Britannian amiraliteetti otti aluksen käyttöönsä 11. elokuuta 1914 ja muutti sen Chathamin telakalla kolmen lentokoneen emälaivaksi.Conway's s. 65 Muutostöissä aluksesta poistettiin takakannen rakenteet, jotka korvattiin lentokonesuojalla, työpajalla sekä kahdella nosturilla. Myöhemmin alus aseistettiin kahdeksalla 12 naulan tykillä. ==Palvelus== Muutostöiden valmistuttua 25. elokuuta Empress sijoitettiin Harwichiin, jossa olivat jo vesilentokoneiden emälaivat HMS Engadine ja HMS Riviera. Kaikki Harwichiin sijoitetut vesilentokoneiden emälaivat osallistuivat 25. joulukuuta hyökkäykseen zeppeliinitukikohta Cuxhaveniin. Empress muutettiin vuonna 1915 Cunardin telakalla toimimaan neljän koneen emälaivana. Alus siirrettiin lokakuussa 1915 Queenstowniin ja sieltä edelleen vuonna 1916 Port Saidin tukikohtaan Välimerelle. Alus palautettiin omistajilleen vuonna 1919. ==Lähteet== * * * === Viitteet === ==Aiheesta muualla== * Cuxhavenin hyökkäys Luokka:Kuninkaallisen laivaston vesilentokoneiden emälaivat Luokka:Dennyn valmistamat alukset Luokka:Yhdistyneen kuningaskunnan ensimmäisen maailmansodan vesilentokoneiden emälaivat
HMS Riviera

HMS Riviera oli Britannian kuninkaallisen laivaston vuosina 1914–1919 palveluksessaollut vesilentokoneiden emälaiva, joka palveli ensimmäisessä maailmansodassa. == Pakko-otto ja muutostyöt == Riviera oli alun perin South Eastern and Chatham Railway Companyn nopea Englannin kanaalin ylittämiseen tarkoitettu höyryalus. Britannian amiraliteetti otti aluksen käyttöönsä 11. elokuuta 1914 ja muutti sen Chathamin telakalla neljän lentokoneen emälaivaksi.Conway's s. 65 Muutostöissä aluksesta poistettiin takakannen rakenteet, jotka korvattiin lentokonesuojalla, työpajalla sekä kahdella nosturilla. Myöhemmin alus aseistettiin kahdeksalla 12 naulan tykillä. ==Palvelus== Muutostöiden valmistuttua 13. elokuuta Riviera siirrettiin Harwichiin, jonne oli jo sijoitettu vesilentokoneiden emälaivat HMS Engadine ja HMS Empress. Kaikki Harwichiin sijoitetut vesilentokoneiden emälaivat osallistuivat 25. joulukuuta 1914 hyökkäykseen zeppeliinitukikohta Cuxhaveniin. Aluksen lentokonemiehistöihin kuuluneen Robert Erskine Childersin tiedot Saksan rannikosta mahdollistivat hyökkäyksen toteuttamisen. Riviera palveli myöhemmin Doverin partioiden tukena, ja alus päätettiin siirtää Välimerelle kesäkuussa 1918. Aluksella oli palveluksessa seuraavat lentokoneet: Sopwith Baby (1917), Short 74 (Cuxhaven), Short 135 (No 136), Short 74 (No:t 811 ja 818), Short 184 (No:t N2929, N2930, N2943 ja N2949). ===Sotien välillä ja toinen maailmansota=== Alus palautettiin omistajilleen 21. toukokuuta 1919, ja aluksen nimi palautettiin alkuperäiseksi RTMS Laird's Isleksi. Alus palasi 28. elokuuta 1939 sotilaskäyttöön aseistettuna kuljetusaluksena nimellä HMS Laird's Isle. Alus kuljetti maihinnousualuksia ja panssarivaunuja Normandian maihinnousussa. Alus palasi siviilikäyttöön vuonna 1946. ==Lähteet== * * * === Viitteet === ==Aiheesta muualla== * Cuxhavenin hyökkäys * Lairds Isle Luokka:Kuninkaallisen laivaston vesilentokoneiden emälaivat Luokka:Dennyn valmistamat alukset Luokka:Yhdistyneen kuningaskunnan ensimmäisen maailmansodan vesilentokoneiden emälaivat
Sotapolulla

Sotapolulla on vuonna 1921 valmistunut suomalainen mykkäelokuva, jonka ohjauksesta, käsikirjoituksesta ja lavastuksesta vastasi kirjailija Teuvo Pakkala. Elokuva oli Suomen sisällissotaan sijoittuva viihteellinen seikkailuelokuva, mutta kuvausten helpottamiseksi elokuvan tapahtumat sijoitettiin kesäaikaan. Elokuvan ensi-ilta oli 30. tammikuuta 1922 Kaleva- teatterissa Mikkelissä. Elokuvan pääosaa valkoisten sissipäällikkö Karunkaa esitti Reino Hirvisepän (R. W. Palmroth) vanhempi veli Mikael Palmroth, joka käytti taiteilijanimeä Yrjö Hirviseppä. Naispääosassa Eliinana oli tanssijatar Lisi Carén ja punaisten kapinallisten päällikköä esitti Kajaanin teatterin johtajana 1920-luvulla toiminut Oskari Oka. Elokuvan tuotti Finn Film Osakeyhtiö, jossa osakkaina olivat Pakkalan ohella filosofian tohtori Toivo T. Kaila ja diplomi-insinööri G. H. Michelson. Elokuvaa oli tarkoitus myydä myös ulkomaille, mutta lopulta sitä esitettiin vain Oulussa, Mikkelissä, Jyväskylässä, Kajaanissa, Lahdessa, Savonlinnassa ja Joensuussa. Yhtiön osakkaat riitaantuivat elokuvan heikon menestyksen vuoksi ja yhtiön toiminta päättyi siihen. Teuvo Pakkalan poika Erkki Pakkala, joka oli toiminut elokuvan kuvaajana, lahjoitti 1933 elokuvan ainoan kopion Kuopion museoseurojen valokuvauskerholle. Kopio hävisi sitten jonnekin ja se löydettiin uudelleen 1958 erään kuopiolaisen liikkeen sementtivarastosta. Kopio on nykyisin Suomen elokuva-arkiston kokoelmissa. == Näyttelijät == * Yrjö Hirviseppä - sissipäällikkö Karunka, ”Valkoinen Piru” * Lisi Carén - Eliina, nuori perijätär * Jorma Vaajakallio - Jorma Aira, Elinan serkku * Solveig Wohlström - Vappu Aira, Eliinan serkku * Lilli Carén - kapinallinen naissoturi * Oskari Oka - Jäykkä, kapinallisten päällikkö & Kuuro-Paavo, kalaukko * Bertel Nordenstreng - komissaari Jurtta, ent. räätäli * J. V. Leino - pormestari Urho Jänisvaara * Hannes Seppänen - Pentti, ylioppilas == Muut tekijät == * Erkki Pakkala - kuvaus * J. W. Mattila - kuvaus, leikkaus * Teuvo Pakkala - lavastus, käsikirjoitus, leikkaus == Lähteet == * Suomalaisen elokuvan festivaali: Sotapolulla == Aiheesta muualla == Arvostelu Mykkäelokuvasivustolla Luokka:Suomalaiset mustavalkoelokuvat Luokka:Vuoden 1921 suomalaiset elokuvat Luokka:Suomalaiset mykkäelokuvat Luokka:Suomalaiset seikkailuelokuvat Luokka:Suomen sisällissotaan pohjautuvat elokuvat